**Materská škola Haburská 9 v Prešove**

**Kritéria k vybavovaniu žiadosti o prijatie dieťaťa do MŠ v šk. roku 2024/25**

**Východiská :**

* zákon NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov
* vyhláška MŠ SR č. 541/2021 Z. z. o materskej škole
* oznámenie zriaďovateľa o podávaní žiadosti o prijatie dieťaťa do MŠ v zriaďovateľskej pôsobnosti mesta Prešov na šk. rok 2024/2025

Materská škola prijíma v termíne: **02.5.2024 – 17.5.2024** žiadosti na predprimárne vzdelávanie na školský rok 2024/25

**MŠ ponúka kvalitnú predškolskú výchovu a vzdelávanie :**

* škola rodinného typu
* dôraz na úzku spoluprácu s rodinou – spoločné akcie konané v MŠ
* dôraz na outdoorove aktivity – Take me out
* výchova a vzdelávanie cez zážitkové učenie
* zapájanie sa do projektov – Recyklohry, Strom života, Recykluj a vyhraj ....
* rozvoj environmentálneho cítenia
* záujmové aktivity (podľa záujmu rodičov): *anglický jazyk, korčuľovanie, plavecký výcvik, pobyt v Soľnej jaskyni a i.*

**Kritéria prijatia detí do materskej školy** :

 Podľa § 59 ods. 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) sa na predprimárne vzdelávanie v materskej škole prednostne prijímajú:

* deti, ktoré k 31.8.2024 dovŕšili vek 5 rokov a budú plniť povinné predprimárne vzdelávanie (PPV) podľa spádových oblastí ulice:

Spád Materskej školy, Haburská č. 9 tvoria ulice:

Belianska, Bociania, Družstevná, Fintická, Garbiarska, Hraničná, Hrnčiarska, Jarná,

K prameňu, Kopaniny, Ku vykládke, Lúčna, Nová, Potočná, Pri ihrisku, Rezbárska,

Rybárska, Strojnícka, Topoľová, Trnkova, Včelárska, Vodná, Za traťou, Železničná,

Agátová, Borovicová, Gaštanová, Genplk. Jána Ambruša, Haburská, Herlianska,

Jedľová, Južná, Limbová, Ľubotická, Mateja Huľu, Mateja Murgaša, Na Rovni, Na

Tablách, Pažica, Poľná, Priemyselná, Slanská, Strážnická, Šebastovská, Školská,

Vranovská.

* deti, ktoré k 31.8.2024 dovŕšili vek 6 rokov a budú ďalej pokračovať v plnení PPV v MŠ
* deti, ktoré majú právo na prijatie na predprimárne vzdelávanie, t. j. deti ktoré dovŕšia 4 roky do 31. augusta príslušného kalendárneho roka.

Podľa § 59b ods. 2 školského zákona, ak ide o dieťa, ktoré má právo na prijatie na predprimárne vzdelávanie (dieťa ktoré dovŕši 4 roky veku do 31. augusta príslušného kalendárneho roka vrátane), zákonný zástupca podáva žiadosť o prijatie dieťaťa do spádovej materskej školy podľa miesta trvalého pobytu dieťaťa, ak nepodá žiadosť o prijatie dieťaťa do cirkevnej materskej školy alebo súkromnej materskej školy. Ak spádová materská škola nebude mať kapacitné možnosti na prijatie dieťaťa, riaditeľ spádovej materskej školy vydá rozhodnutie o neprijatí a oznámi neprijatie takéhoto dieťaťa zriaďovateľovi materskej školy. Následne zriaďovateľ vykoná všetky potrebné úkony, aby dieťa na predprimárne vzdelávanie prijal riaditeľ akejkoľvek materskej školy, ktorej je zriaďovateľom. Žiadosť o prijatie dieťaťa na predprimárne vzdelávanie v spádovej1 materskej škole sa považuje za žiadosť o prijatie dieťaťa na predprimárne vzdelávanie v materskej škole, ktorej zriaďovateľom je obec alebo mesto.

* deti, ktorých zákonní zástupcovia podali žiadosť v čase od 02. 5. do 17. 5. 2024 za predpokladu voľnej kapacity školy,
* deti, ktoré dovŕšili vek 3 roky k 31.8.2024
* podľa možností školy aj deti, ktoré dovŕšili 2 roky k 31.8.2024, s podmienkou - osvojené základné hygienické, sebaobslužné, stravovacie návyky a základné schopnosti komunikácie s dospelou osobou

**Požiadavkou zo strany MŠ** je, aby dieťa pri prijímaní do MŠ malo osvojené:

* základné hygienické návyky - vedieť sa pýtať na potrebu, vedieť sa obslúžiť pri použití WC, umývať si ruky s vyhrnutými rukávmi a pod.
* vedieť základné sebaobslužné návyky - spolupracovať s dospelým pri obliekaní, prezliekaní, obúvaní, čo najviac sa v týchto činnostiach samostatne angažovať,
* základné stravovacie návyky – vedieť používať lyžicu a piť z pohára.

**Prítomnosť dieťaťa v  MŠ môže byť výlučne bez plienok, cumlíka a kojeneckej fľaše**

**Iné usmernenie:**

* Rozhodnutie o prijatí - neprijatí dieťaťa do MŠ bude vydané **(do 30.06.2024)**

**Usmernenie pre zákonných zástupcov 6 ročných detí, k pokračovaniu povinného predprimárneho vzdelávania (PPV) v MŠ**

Od 01.01.2021 je v platnosti nová legislatívna zmena zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. Táto zmena upravuje postup pri pokračovanie plnenia povinného predprimárneho vzdelávania v MŠ.

Dieťa, ktoré **po dovŕšení 6 roku veku** nedosiahne školskú spôsobilosť**,** môže na základe **rozhodnutia riaditeľka** MŠ pokračovať v plnení povinného predprimárneho vzdelávania.

**Rozhodnutie riaditeľky MŠ** o pokračovaní plnenia povinného predprimárneho vzdelávania, podľa § 28a ods. 3 školského zákona, **sa vydáva na základe predloženia:**

* písomného súhlasu príslušného zariadenia výchovného poradenstva a prevencie
* písomného súhlasu všeobecného lekára pre deti a dorast,
* informovaného súhlas zákonného zástupcu

Pokiaľ nebudú predložené všetky tri dokumenty, riaditeľka MŠ vo veci vydania rozhodnutia o pokračovaní v plnení povinného predprimárneho vzdelávania nezačne konanie.

*Zákonný zástupca si dohodne termín stretnutia na príslušnom Centre pedagogicko-psychologického poradenstva a prevencie (CPPPaP)*

***Kontakty:*** *CPPPaP, Levočská 7, Prešov 080 01*

*Tel. číslo: 051/77 155 26, 051/77 546 21,*

*Email:* *centrumpo@cpppap-presov.sk**,*

*web stránka:* [*https://cpppap-presov.webnode.sk/*](https://cpppap-presov.webnode.sk/)

V Prešove 3.4.2024 Mgr. Gabriela Palgutová

 riaditeľka školy